Viborger Samler, 1849-10-02
Fra Elben skrives i, N. f. P." den 20de Sept. "Mellem det danske og preussiske Cabinet hersker en entente cordiale(hjertlig Forstaaelse), som ved Englands Bifald og Ruslands hjertelige Venskab bliver endnu fortroligere. En definitiv, eller endnu mere: en imperativ Fred staaer for Døren. Hertugdommet Slesvig octroyeres af den i Octroyering ovede preussiske Regjering en kongelig dansk Selvstændighed. Hertugdømmet Holsteen, ved Siden deraf ogsaa Lauenborg, tiltræder frivillig Trekonge-Forbundet, den nøiere Forbundsstat, som maaskee vil blive nøiere, end man troer. Skulde Hertugdømmerne høre til de Utaknemmelige, som ifølge den preussiske Minister v. Radovitzs Udsagn, ikke ville tage, hvad Preussen giver, saa overtager en Deel af Tydskland, der som Executiomagt værdig repræsenterer det Hele udad, Executionen og overlader allernaadigst Hertugdømmerne til senere at indsee, hvor utaknemmelige de nu ere. Af de siden Marts 1848 vundne Friheder vil den tydske Nation beholde noget nemlig Troppernes Jnddeeling. Af disse gives nu 1) Beleiringstropper, som have at opretholde Ophævelsen af Lov og Ret; 2) Standrets=Tropper, som efter fuldendt Krig have at udføre de af Krigsretten afsagde Domme; denne, af det røde Monarchi gjorte Opfindelse erstatter meget passende den af den røde Republik opfundne revolutionaire og derfor ikke yndede Guillotine, den arbeider ligesaa rask og flittig som hiin; 3) Octroyerings-Tropper, som skal gjøre det utaknemmelige Folk, de kongelige Gavers Værd begribelig; og 4) Executions=Tropper, som, naar Overtalelser ikke forslaae, have at gjøre Folket villigt til at modtage hine Gaver, hvorved en kraftig Executiomagt for det tildeels fuldkommen enige Tydskland, paa en værdig Maade kan repræsenteres indad. – For at Soldatens Kræfter maa blive sparede for disse indre Øiemed, ville de blive skaanede ligeoverfor den ydre Fjende og til Religieusitetens Befordring vil det 5te Bud blive dem indskærpet, førend de drage i Krigen mod en saadan Degnen Dietrichsen i Løjt ved Aabenraa har i en Række af Aar været beføiet til at foretage Vaccination paa Landet. Forleden skulde den foretages i Gjenner og de tilgrændsende Byer. D. forefandt ogsaa i Gjenner Skole en talrig Forsamling af Forældre med deres Børn som skulde vaccineres. Tilfældigviis bemærkede een af de Tilstedeværende, at Attesterne vare forsynede med det slesvigholstenske Vaaben istedetfor Kongens Navnechiffre. Man spurgte D., om han ingen Attester havde med Kongens Navn paa, og da han svarede, at han ikkun var forsynet med den anden Slags, erklærede Alle, at de ikke vilde have deres Børn provisorisk vaccinerede, og hele Klyngen af Unge og Gamle drog bort, saa at D. maatte begive sig hjem med uforrettet Sag. (Aabenr. Ugbl.) Veile, den 29de September. J den Bekkevold'ske Sag komme endnu efterhaanden flere og flere Bedragerier for Dagens Lys, saaledes har B. f. Ex. indsendt til Urtekræmmer Øst i Kjøbenhavn et falsk eller et afham selv skrevet Connossement paa en foregiven udskibet Ladning Byg og har herpaa trukket Penge, ligesom der ogsaa skal være indløben en falsk Vexel. – Til yderligere Skildring af Fremgangsmaaden, der er brugt ved denne Forbryder, tjener Følgende: Bekkevold blev arresteret Natten til den 12te Septbr. og tilstod ved et øieblikkelig optaget Forhør strax sin Brøde. Desuagtet blev B. indsat i Gjældsarresten, hvori ingen Bedrager eller Tyv før har været arresteret – og behandlet som Gentleman, imedens man flere Gange har seet Personer, deriblandt af Byens Borgere, for lidt Spectaklers Skyld i beskjænket Stand, indsatte i Tyvehullet. Gjældsarresten er naturligviis heller ikke indrettet til at modtage grovere Forbrydere. Arrestforvareren skal derfor ogsaa strax have erklæret for Politimesteren, at han ikke kunde indestaae for Bes Tilstedeblivelse, og der blev da sat Dagleiere (ikke Militaire) til Vagt, men, som Localet er beskaffent, vilde det ikke, som det da ogsaa viste sig, være tilstrækkeligt til at forebygge Undvigelsen. Vi kunne forøvrigt finde det naturligt, at der ogsaa ved en Forbryder tages saa meget Hensyn tilhans ulykkelige Familie som muligt; men vi kunne dog ikke finde det overeensstemmende med criminel Praxis, at der strax den 12te blev B. tilladt at modtage Besøg i Arresten af hans Kone og Handelsbetjent, der vare hos ham til henved Sengetid; ogsaa havde B. Lys til langt ud paa Natten. Disse Besøg gjentoges næste Aften. Natten derpaa c. Kl. 12, maa Udbruddet være skeet; c. Kl. 9 ½ er Bes Handelsbetjent kjørt udenfor Byen med hans Hest og Vogn og holdt i Nærheden heraf, indtil B. kom, hvorpaa Touren gik til Udbyhøi. Vagten bemærkede Udbrudet omtrent Kl. 2 og meldte det øieblikkelig til Byfogden, som lod Bes Gaard omringe af en stærk Vagt til henpaa Morgenstunden; B. havde imidlertid naturligviis vel vidst, ikke at skiule sig der. Først Kl. 11 om Formiddagen saae man en af Politibetjentene drage til Kolding, Politifuldmægtigen af Snoghøi eller Fredericia til og en af Vagtmandskabet til Horsens; men da var B. allerede 12 a 16 Mile borte, en bedre Conduite kunde saaledes i det Hele have været anvendt. Handelsbetjenten er efter hans Tilbagekomst bleven arresteret, og har tilstaaet og forklaret, hvorledes Undvigelsen er gaaet til Han er sat i Hullet. (Aalb. Av.)